
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 306 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποδοχών του ωρομισθίου προσωπικού 
της Γενικής Γραμματείας Δημ. Έργων του ΥΠΕ- 
ΧΩΔΕ και των εποπτευομένων απ’ αυτή Ν.Π.Δ.Δ. 1 

Τροποποίηση της 2069040/7902/0022/28.8.89 από¬ 
φασης του Υπουργού Οικονομικών. 2 

Ορισμός συντελεστή Μ, ο οποίος χρησιμοποιείται για 
την εφαρμογή ορισμένων διατάξεων του Π.Δ. 437/ 

81. 3 

Εύνθεση, λειτουργία κ.λ.π. της Επιτροπής Εθνικού Συ¬ 
νταγολογίου για τα φάρμακα κτηνιατρικής χρή¬ 
σης. 4 

Εύνθεση, λειτουργία κ.λ.π. της Επιτροπής Φαρμακοε- 
παγρύπνησης για τα φάρμακα κτηνιατρικής χρή¬ 
σης. 5 

\ντικατάσταση του τελευταίου εδαφίου της παρ. IV 
της Γ2/1242/8.3.93 απόφαση ΥΠΕΠΘ. 6 

Ειδικά Προγράμματα Περιβαλλοντικής Εκπαίδευσης. 7 

λποδοχή παραιτήσεως Προέδρου Δ.Σ. της Δ.Ε.Η. και 
ορισμός νέου. 8 


Τροποποίηση της παρ. 2 του άρθρου 17 του ισχύοντος 
Κανονισμού Λειτουργίας Διοίκησης και παροχών 


του ΚΑΦ Λιμένος Χαλκίδας και του άρθρου 22 του 
ίδιου Κανονισμού. . 9 

Εύσταση εξήντα τεσσάρων (64) προσωρινών θέσεων 
με σχέση εργασίας Ι.Δ. αορίστου χρόνου στο Δήμο 
Αθηναίων.10 


Διορθώσεις σφαλμάτων 

Χιόρωση σφαλμάτων στην 6792/5.3.1993 κοινή απόφαση 
των Υπουργών Εσωτερικών, Εθνικής Οικονομίας και 
Περιβάλλοντος, Χωροταξίας και Δημ. Έργων, που δη- 
μοσιεύθηκε στο ΦΕΚ 117/5.3.1993 τ. Β’.11 


29 Απριλίου 1993 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2019614/2187/0022 (1) 

Καθορισμός αποδοχών του ωρομισθίου προσωπικού της 
Γενικής Γραμματείας Δημ. Έργων του ΥΠΕΧΩΔΕ και 
των εποπτευομένων απ’ αυτή Ν.Π.Δ.Δ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 19-παρ. 2 του Ν. 1876/90 
«Ελεύθερες συλλογικές διαπραγματεύσεις και άλλες διατά¬ 
ξεις». 

2. Τις διατάξεις του άρθρου 40 του Ν. 849/78. 

3. Την Υ. 1847/1078399/1182/0001/7.8.1992 (ΦΕΚ 
525/Β /92) κοινή απόφαση του Πρωθυπουργού και του 
Υπουργού Οικονομικών, αναφορικά με ανάθεση αρμοδιοτή¬ 
των στους Υφυπουργούς Οικονομικών. 

4. Το γεγονός ότι ελλείψει των νομίμων προϋποθέσεων, 
υπάρχει αδυναμία υπογραφής συλλογικής σύμβασης εργα¬ 
σίας για το ωρομίσθιο προσωπικό που προσλαμβάνεται στη 
Γεν. Γραμματεία Δημοσίων Έργων του Υ.ΠΕ.ΧΩ.Δ.Ε. και 
στους εποπτευόμενους απ’ αυτή φορείς, σύμφωνα με τις δια¬ 
τάξεις του άρθρου 29 του Ν. 1943/91, όπως συμπληρώθηκαν 
με τις όμοιες των άρθρων 10,11 και 12 του Ν. 2026/92, απο¬ 
φασίζουμε: 

Καθορίζουμε τις αποδοχές του με σχέση εργασίας ιδιωτι¬ 
κού δικαίου ωρομίσθιου προσωπικού που υπηρετεί και προσ¬ 
λαμβάνεται εφεξής στη Γ ενική Γ ραμματεία Δημ. Έργων του 
ΥΠΕΧΩΔΕ και στα εποπτευόμενα από αυτή Ν.Π.Δ.Δ., ως 
εξής: 

1. Για τη μισθοδοσία του προσωπικού αυτού έχουν εφαρ¬ 
μογή οι διατάξεις του Ν. 1505/84 «αναδιάρθρωση μισθολο¬ 
γίου προσωπικού Δημόσιας Διοίκησης κ.λπ.», όπως τροπο¬ 
ποιήθηκε με το Ν. 1810/88 «συμπλήρωση και βελτίωση του 
Ν. 1505/84» με εξαίρεση τις διατάξεις που αναφέρονται στην 
παράγραφο 4 της παρούσας. 

2. Η κατάταξη στα μισθολογικά κλιμάκια του Ν. 1505/84 θα 
γίνει με βάσει τα τυπικά προσόντα που απαιτούνται κατά την 
αρχική τους πρόσληψη και όχι με άλλα αυξημένα πρόσθετα 
προσόντα που τυχόν αποκτήθηκαν κατά την περίοδο της ερ¬ 
γασίας τους. 

3. Οι Υπηρεσίες που προσφέρθηκαν εκτός Δημοσίου, 

Ν.Π.Δ.Δ. και Ο.Τ.Α. δεν αναγνωρίζονται για τη μισθολογική 
τους εξέλιξη (Μ.Κ. και χρονοεπίδομα). 

4. Οι διατάξεις των άρθρων 1,15,17 παρ. 1,2 και 3,22,23, 
25 παρ. 1 και 2 26, 27, 28, 29, 30 και 31 του Ν. 1505/84 και 
των άρθρων 9,10 παρ. 1,2 και 4,11,14,16,18 και 20 του Ν. 
1810/88, δεν έχουν εφαρμογή για το προσωπικά της παρού¬ 
σας απόφασης. 

5. Από τις διατάξεις της απόφασης αυτής προκαλεΐται δα¬ 
πάνη σε βάρος του Τακτικού Προϋπολογισμού και του προϋ¬ 
πολογισμού Δημοσίων Επενδύσεων, το ύψος της οποίας δεν 
μπορεί να προσδιοριστεί. Διευκρινίζεται ότι οι πιστώσεις για 
τις δημόσιες επενδύσεις έχουν εξασφαλιστεί, ενώ για τον τα¬ 
κτικό προϋπολογισμό εξασφαλίζονται πριν από κάθε σχετική 
πρόσληψη. 

6. Η ισχύς της παρούσας άρχεται από 1 Μαρτίου 1993. 

Η απόφαση αυτή να δημοσιευθεί στην Εφημερίδα της Κυ- 

βερνήσεως. 

Αθήνα, 22 Απριλίου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΠΕ.ΧΩ.Δ.Ε. 

ΚΟΝ. ΠΑΤΡΑΚΟΣ ΑΧΙΛ. ΚΑΡΑΜΑΝΛΗΣ 

-4- 

Αριθ. 2091560/7036/0022 (2) 

Τροποποίηση της 2069040/7902/0022/28.8.89 απόφα¬ 
σης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 3 και 5 του Π.Δ. 471/80. 

2. Τη διάταξη της παρ. 2 του άρθρου 8 Ν. 1810/88. 

3. Την αριθ. 2069040/7902/0022/28.8.89 απόφασή μας, 
με την οποία καθορίστηκε η μηνιαία αντιμισθία του Προέδρου 
του Δ.Σ. του Ταμείου, για την προσφερόμενη από αυτόν διοι¬ 
κητική εργασία. 

4. Το απόσπασμα πρακτικών της αριθ. 2320/23.12.92 συ¬ 
νεδρίασης του Δ.Σ. του Ταμείου Παρακαταθηκών και Δα¬ 
νείων, με το οποίο προτεΐνεται η αναπροσαρμογή της μη¬ 
νιαίας αντιμισθίας του Προέδρου του Δ.Σ. του Ταμείου. 

5. Την αριθ. Υ. 1847/1078399/1182/0001/7.8.92 (ΦΕΚ 
525/Β714.8.92) απόφαση του Πρωθυπουργού και Υπουργού 
Οικονομικών «ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

α) Τροποποιούμε την αριθ. 2069040/7902/0022/28.8.89 
απόφασή μας και καθορίζουμε τη μηνιαία αντιμισθία του Προ¬ 
έδρου του Ταμείου Παρακαταθηκών και Δανείων, για την 
προσφερόμενη από αυτόν διοικητική εργασία στο ποσό των 
200.000 δρχ., που θα αναπροσαρμόζεται με τις εκόστοτε χο¬ 
ρηγούμενες γενικές αυξήσεις επί των αποδοχών. 

β) Επίσης παρέχονται στον Πρόεδρο του Τ.Π.Δ. τα από το 
άρθρο 13 Ν. 1505/84 προβλεπόμενα επιδόματα εορτών και 
άδειας. 

γ) Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Ταμείου Παρακατα¬ 
θηκών και Δανείων ύψους 2.800.000 δρχ., που βαρύνει τον 
Κ.Α. 0284, στον οποίο υπάρχει πίστωση ύστερα από σχετική 
τροποποίηση του προϋπολογισμού του ταμείου, 
δ) Η απόφαση αυτή να δημοσιευθεί στην Εφημερίδα της 


Κυβερνήσεως, από δε την ημερομηνία ισχύος της καταργεί- 
ται η αριθ. 2069040/7902/0022/28.8.89 όμοια. 

Αθήνα, 22 Απριλίου 1993 

Ο ΥΦΥΠΟΥΡΓΟΣ 

ΚΩΝ. ΠΑΤΡΑΚΟΣ 

Αριθ. 65418 (3) 

Ορισμός συντελεστή Μ, ο οποίος χρησιμοποιείται για την 
εφαρμογή ορισμένων διατάξεων του Π.Δ. 437/81. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Π.Δ. 437/81 «περί μελέτης και εκτελέ- 
σεως δασοτεχνικών έργων». 

2. Τις διατάξεις του Π.Δ. 402/88 (ΦΕΚ 187) «περί Οργανι¬ 
σμού του Υπ. Γεωργίας», όπως τροποποιήθηκε μεταγενέ¬ 
στερα. 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» (ΦΕΚ 137/Α ). 

4. Την αριθ. Υ. 1950/10.12.1992 απόφαση του Πρωθυ¬ 
πουργού και του Υπουργού Γεωργίας «ανάθεση αρμοδιοτή¬ 
των στους Υφυπουργούς Γεωργίας» (ΦΕΚ 
728/Β711.12.92). 

5. Το αριθ. 1600/Η/100/12.2.93 έγγραφο της Γεν. Γραμμ. 
της Εθνικής Στατιστικής Υπηρεσίας της Ελλάδας, σύμφωνα 
με το οποίο το μέσο επίπεδο του Γεν. Δείκτη Τιμών Κατανα¬ 
λωτή του τελευταίου τριμήνου του έτους 1992 με βάση το 
1988=100,0 ανερχόταν σε 202,0 μονάδες και του τελευ¬ 
ταίου τριμήνου του έτους 1980 με βάση το 1988=100,0 σε 
261,0. 

6. Το άρθρο 27 του Ν. 1081/1992 (ΦΕΚ 154/Α ), με το 
οποίο προστέθηκε το άρθρο 29Α στο Ν. 1558/85 «Κυβέρ¬ 
νηση και Κυβερνητικά Όργανα», το οποίο ρυθμίζει τον 
έλεγχο των δαπανών που προκαλούν οι κανονιστικές διοικητι¬ 
κές πράξεις, αποφασίζουμε: 

Ορίζουμε, όπως για το έτος 1993, ο χρησιμοποιούμενος 
συντελεστής Μ, που αναφέρεται στο άρθρο 16, παρ. 5 του 
Π.Δ. 437/81, για την εφαρμογή των σχετικών διατάξεων αυ¬ 
τού, είναι ίση με 7,76 (Μ = Μ1/Μ2 = 202,0/26,0 = 7,76). 

Από τις διατάξεις αυτής της απόφασης δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην Εφημερίδα 
της Κυβερνήσεως, οπότε παύει να ισχύει η προηγούμενη με 
65622/857/20.2.92 απόφαση. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 15 Απριλίου 1993 

ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 

- 4 - 

Αριθ. 330453 (4) 

Σύνθεση, λειτουργία κ.λ.π. της Επιτροπής Εθνικού Συντα¬ 
γολογίου για τα φάρμακα κτηνιατρικής χρήσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. α) Τις διατάξεις του άρθρου 3 του Ν. 1965/1991 «Τρο¬ 
ποποίηση και συμπλήρωση των κειμένων διατάξεων του Εθνι¬ 
κού Οργανισμού Φαρμάκων (Ε.Ο.Φ.) και άλλες διατάξεις» 
(ΦΕΚ 146/τ. Α71991). 

Ρ) Τις διατάξεις του άρθρου 27 του Ν. 2081 /1992 «Τροπο¬ 
ποίηση του θεσμού των Επιμελητηρίων .... και άλλες διατά¬ 
ξεις» (ΦΕΚ 154/τ.Α71992). 

2. Την με αριθ. Υ. 1950/10.12.1992 απόφαση του Πρωθυ¬ 
πουργού και Υπουργού Γεωργίας που αφορά στην ανάθεση 
αρμοδιοτήτων στους Υφυπουργούς Γεωργίας. 

3. Την με αριθ. 0-813.Α/12.10.1992 απόφαση το Δ.Σ. του 
Ε.Ο.Φ. 

4. Την ανάγκη οργάνωσης, λειτουργίας κ.λ.π. της Επιτρο¬ 
πής Εθνικού Συνταγολογίου για τα φάρμακα κτηνιατρικής 
χρήσης, αποφασίζουμε: 

Ορίζουμε τα ακόλουθα σχετικά με τη σύνθεση, λειτουργία 
κ.λ.π. της Επιτροπής Εθνικού Συνταγολογίου για τα φάρμακα 
κτηνιατρικής χρήσης: 

Αρθρο 1 

Σκοπός 

Η Επιτροπή έχει την ευθύνη της σύνταξης και της συνεχούς 
ενημέρωσης του Εθνικού Κτηνιατρικού Συνταγολογίου και 
της πρότασης των αναγκαίων μέτρων για τη σωστή εφαρμογή 
του. 

Άρθρο 2 

Σύνθεση 

Η Επιτροπή αποτελείται από δεκατρία (13) μέλη, τα εξής: 

α) Τσακάλωφ Παύλος, Καθηγητής Κλινικής Μαιευτικής του 
Κτηνιατρικού Τμήματος του Α.Π.Θ. ως Πρόεδρος. 

β) Σπαής Αλέξανδρος, Καθηγητής Εργαστηρίου Ζωοτε¬ 
χνίας - Διατροφής του του Κτηνιατρικού Τμήματος του Α.Π.Θ. 
ως αναπληρωτής Πρόεδρος. 

γ) Χαραλαμπίδης Στυλιανός, Αναπληρωτής Καθηγητής Ερ¬ 
γαστηρίου Παρασιτολογίας του Κτηνιατρικού Τμήματος του 
Α.Π.Θ. 

δ) Κουνενής Γεώργιος, Αναπληρωτής Καθηγητής Εργα¬ 
στηρίου Φαρμακολογίας του Κτηνιατρικού Τμήματος του 
Α.Π.Θ. 

ε) Κουτίνας Αλέξανδρος, Επίκουρος Καθηγητής Κλινικής 
Παθολογίας του Κτηνιατρικού Τμήματος του Α.Π.Θ. 

στ) Καπούλας Ιωάννης, κτηνίατρος Υπουργείου Γεωρ¬ 
γίας. 

ζ) Στραχίνης Ηλίας, κτηνίατρος Υπουργείου Γεωργίας. 

η) Μπόγλου Άγγελος, κτηνίατρος Υπουργείου Γ εωργίας. 

θ) Αραβίδης Γεώργιος, κτηνίατρος Υπουργείου Γεωρ¬ 
γίας. 

ι) Πετρωτός Ιωάννης, κτηνίατρος Υπουργείου Γ εωργίας. 

ια) Μέντζος Νικόλαος, κτηνίατρος Εθνικού Οργανισμού 
Φαρμάκων. 

ιβ) Μίγγος Δημήτριος, κτηνίατρος Εθνικού Οργανισμού 
Φαρμάκων. 

ιγ) Μαλέμης Ιωάννης, κτηνίατρος Εθνικού Οργανισμού 
Φαρμάκων. 

Άρθρο 3 
Αρμοδιότητες 

Η Επιτροπή είναι αρμόδια για τη σύνταξη και συνεχή ενημέ¬ 
ρωση του Εθνικού Κτηνιατρικού Συνταγολογίου. 

Αποφαίνεται για τις ουσίες ή τους συνδυασμούς ουσιών 
που έχουν αποδεδειγμένη και αναμφισβήτητη θεραπευτική 
αποτελεσματικότητα και κρίνονται απαραίτητες για την προά¬ 
σπιση και προαγωγή της δημόσιας υγείας και της υγείας του 
ζωικού κεφαλαίου. 

Αποφαίνεται επίσης για την φαρμακοτεχνική μορφή κάθε 
ουσίας ή συνδυασμού ουσιών, που υπάγονται στην πιο πάνω 
κατηγορία, για την περιεκτικότητα, τη συσκευασία που εξυ¬ 


πηρετεί, το θεραπευτικό σκοπό, τη δοσολογία, τις ενδείξεις, 
τις αντενδείξεις και ανεπιθύμητες ενέργειες, καθώς και την 
κοινόχρηστη ονομασία με την οποία αυτές θα είναι γνωστές. 

Τα παραπάνω στοιχεία συγκεντρώνει από οποιαδήποτε 
έγκυρη και αρμόδια πηγή, ελληνική ή ξένη και προτείνει στο 
Δ.Σ. του Ε.Ο.Φ. τα αναγκαία μέτρα για τη σωστή εφαρμογή 
του Εθνικού Κτηνιατρικού Συνταγολογίου και την ενημέρωση 
των ασχολούμενων με τα κτηνιατρικά φάρμακα. 

Άρθρο 4 

Πρόεδρος-Αναπληρωτής Πρόεδρος 

Η Επιτροπή έχει Πρόεδρο και Αναπληρωτή Πρόεδρο, όπως 
αυτοί ορίζονται στο άρθρο 2. 

Ο Πρόεδρος συντονίζει τις εργασίες της Επιτροπής. Μπο¬ 
ρεί να αναθέτει ειδικά καθήκοντα στα μέλη της Επιτροπής. 
Παραλαμβάνει το αρχείο και τις μελέτες που υπάρχουν για λο¬ 
γαριασμό της Επιτροπής. Συγκαλεί τα μέλη, διευθύνει τη δια¬ 
δικασία, αποφασίζει έκτακτες συνεδριάσεις κα διαβιβάζει τα 
πρακτικά, σύμφωνα με τα άρθρα 7 και 8 της απόφασης αυτής. 

Σε περίπτωση κωλύμματος αναπληρώνει τον Πρόεδρο ο 
Αναπληρωτής Πρόεδρος της Επιτροπής. 

Άρθρο 5 
Ομάδες Εργασίας 

Στο πλαίσιο των εργασιών της Επιτροπής, μπορούν να λει¬ 
τουργούν έκτακτες ή τακτικές ομάδες εργασίας, τη σκοπιμό¬ 
τητα, συγκρότηση, διάρκεια και κάθε άλλη λεπτομέρεια των 
οποίων αποφασίζει το Δ.Σ, του Ε.Ο.Φ., μετά από πρόταση της 
Επιτροπής. Στις ομάδες εργασίας μπορούν να συμμετέχουν 
και ειδικοί επιστήμονες που δεν είναι μέλη της Επιτροπής. 

Άρθρο 6 

Δικαιώματα και υποχρεώσεις 

Τα μέλη της Επιτροπής αποζημιώνονται κατά τις εκάστοτε 
ισχύουσες διατάξεις. 

Οι διατάξεις των άρθρων 5 παρ. 6 εδαφ. 3 και 9 παρ. 5 του 
Ν. 1316/83, εφαρμόζονται αναλόγως και για τα μέλη της Επι¬ 
τροπής. 

Άρθρο 7 
Συνεδριάσεις 

Η Επιτροπή συνεδριάζει τακτικά τουλάχιστον μία φορά το 
μήνα, έκτακτα δε ύστερα από απόφαση του Προέδρου της ή 
του Προέδρου του Ε.Ο.Φ. Οι συνεδριάσεις δεν είναι δημό¬ 
σιες. 

Γραμματέας της Επιτροπής είναι υπάλληλος του Ε.Ο.Φ. και 
διορίζεται μετά από πρόταση του Δ.Σ. του Ε.Ο.Φ. 

Η σύγκληση της Επιτροπής γίνεται με πρόσκληση του Προ¬ 
έδρου και με ευθύνη του Γραμματέα της. Στην πρόσκληση, 
που κοινοποείται στα μέλη το αργότερο τρεις (3) ημέρες πριν 
τη συνεδρίαση, ορίζεται ο ακριβής χρόνος και τόπος της συ¬ 
νεδρίασης, τα θέματα της ημερήσιας διάταξης και ο εισηγη¬ 
τής. Η διαδικασία αυτή ακολουθείται και στις περιπτώσεις λει¬ 
τουργίας ομάδων εργασίας για την πρόσκληση του εκπροσώ¬ 
που της ομάδας, της οποίας η εισήγηση θα συζητηθεί. 

Οι εισηγήσεις των προς συζήτηση θεμάτων είναι γραπτές, 
υποβάλλονται στον Πρόεδρο της Επιτροπής στο χρονικό διά¬ 
στημα που αναφέρθηκε και βρίσκονται στη διάθεση όλων των 
μελών της Επιτροπής. 

Η Επιτροπή έχει απαρτία όταν είναι παρόντα επτά (7) από 
τα μέλη της. 

Τη διαδικασία διευθύνει ο Πρόεδρος της Επιτροπής. Μετά 

την παρουσία του προς συζήτηση θέματος από τον εισηγητή, 
ακολουθεί συζήτηση και εφόσον απαιτείται, ψηφοφορία. 

Οι αποφάσεις λαμβάνονται με απόλυτη πλειοψηφία των 
μελών που είναι παρόντα. Σε περίπτωση ισοψηφίας, υπερι¬ 
σχύει η ψήφος το Προέδρου. 

Άρθρο 8 

Πρακτικά 

Οι αποφάσεις της Επιτροπής καταχωρούνται στα πρακτικά 
και υπογράφονται από τον Πρόεδρο και το Γραμματέα της 
Επιτροπής. Στα πρακτικά αναφέρονται και ο αριθμός και ο 
χρόνος της συνεδρίασης, καθώς και τα ονόματα των μελών 
που παίρνουν μέρος και των εισηγητών. " 

Η επικύρωση των πρακτικών γίνεται στην αμέσως επόμενη 
συνεδρίαση της Επιτροπής. Σε επείγουσες περιπτώσεις γίνε¬ 
ται στην ίδια συνεδρίαση. 

Οι γνωμοδοτήσεις της Επιτροπής διαβιβάζονται από τον 
Πρόεδρό της στο Δ.Σ. του Ε.Ο.Φ. 

Άρθρο 9 
Διάρκεια θητείας 

Η θητεία των μελών της Επιτροπής είναι για δύο (2) χρόνια. 
Η ανάκληση της Επιτροπής ή μελών της γίνεται με τη διαδικα¬ 
σία του διορισμού τους. 

Άρθρο 10 
Κάλυψη δαπάνης 

1. Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Νομικού Προσώπου, 
Εθνικός Οργανισμός Φαρμάκων (Ε.Ο.Φ.) ύψους 320.000 
δρχ. περίπου για το τρέχον οικονομικό έτος και 500.000 δρχ. 
περίπου για καθένα από τα επόμενα έτη. 

2. Για την ανωτέρω δαπάνη έχει έγγραφέ! πίστωση στον 
Προϋπολογισμό του Ε.Ο.Φ. ύψους 1.440.000 δρχ. με τα 
στοιχεία Κ.Α.Ε. 0264. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Απριλίου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 
-♦- 

Αριθ. 330452 (5) 

Σύνθεση, λειτουργία κ.λ.π. της Επιτροπής Φαρμακοεπα- 

γρύπνησης για τα φάρμακα κτηνιατρικής χρήσης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. α) Τις διατάξεις του άρθρου 3 του Ν. 1965/1991 «Τρο¬ 
ποποίηση και συμπλήρωση των κειμένων διατάξεων του Εθνι¬ 
κού Οργανισμού Φαρμάκων (Ε.Ο.Φ.) και άλλες διατάξεις» 
(ΦΕΚ 146/τ. Α71991). 

β) Τις διατάξεις του άρθρου 27 του Ν. 2081 /1992 «Τροπο¬ 
ποίηση του θεσμού των Επιμελητηρίων .... και άλλες διατά¬ 
ξεις» (ΦΕΚ 154/τ.Α'/1992). 

2. Την με αριθ. Υ. 1950/10.12.1992 απόφαση του Πρωθυ¬ 
πουργού και Υπουργού Γεωργίας που αφορά στην ανάθεση 
αρμοδιοτήτων στους Υφυπουργούς Γ εωργίας. 

3. Τη με αριθ. 0-813.Α/12.10.1992 απόφαση το Δ.Σ. του 
Ε.Ο.Φ. 

4. Την ανάγκη οργάνωσης, λειτουργίας κ.λ.π. της Επιτρο¬ 
πής Φαρμακοεπαγρύπνησης για τα φάρμακα κτηνιατρικής 
χρήσης, αποφασίζουμε: 

Ορίζουμε τα ακόλουθα σχετικά με τη σύνθεση, λειτουργία 


κ,λ.π. της Επιτροπής Φαρμακοεπαγρύπνησης για τα φάρ¬ 
μακα κτηνιατρικής χρήσης: 

Άρθρο 1 
Σκοπός 

Σκοπός της Επιτροπής είναι η παρακολούθηση και μελέτη 
όλων των στοιχείων που αφορούν τις ανεπιθύμητες ενέργειες 
των Κτηνιατρικών Φαρμάκων και η εισήγηση στο Δ.Σ. του 
Ε.Ο.Φ. των μέτρων που πρέπει να παίρνονται κάθε φορά για 
την προστασία της δημόσιας υγείας, της υγείας των ζώων και 
την ενημέρωση των ασχολουμένων με τα κτηνιατρικά φάρ¬ 
μακα. 

Άρθρο 2 
Σύνθεση 

Η Επιτροπή αποτελείται από δεκατρία (13) μέλη, τα εξής: 
α) Ελέζογλου Βασίλειος, Καθηγητής Εργαστηρίου Φαρμα¬ 
κολογίας του Κτηνιατρικού Τμήματος του Α.Π.Θ., ως Πρόε¬ 
δρος. 

β) Κιλικίδης Στυλιανός, Καθηγητής Εργαστηρίου Οικολο¬ 
γίας και Προστασίας Περιβάλλοντος του Κτηνιατρικού Τμή¬ 
ματος του Α.Π.Θ., ως αναπληρωτής Πρόεδρος. 

γ) Σαρρής Κρίτων, Καθηγητής Εργαστηρίου Μικροβιολο¬ 
γίας του Κτηνιατρικού Τμήματος του Α.Π.Θ. 

δ) Πνευματικάτος Γεράσιμος, Καθηγητής Εργαστηρίου 
Ιχθυολογίας - Ιχθυοπαθολογίας του Κτηνιατρικού Τμήματος 
του Α.Π.Θ. 

ε) Ψωμάς Ιωάννης, Επίκουρος Καθηγητής Εργαστηρίου 
Υγιεινής Τροφίμων του Κτηνιατρικού Τμήματος του Α.Π.Θ. 

στ) Ιορδανίδης Πρόδρομος, Επίκουρος Καθηγητής Κλινι¬ 
κής Παθολογίας Πτηνών του Κτηνιατρικού Τμήματος του 
Α.Π.Θ. 

ζ) Κολάγγης Στέφανος, κτηνίατρος Υπουργείου Γεωργίας, 
Προϊστάμενος Δ/νσης Κτηνιατρικής Αντίληψης, Φαρμάκων 
και Εφαρμογών. 

η) Παππάς Φώτιος, κτηνίατρος Υπουργείου Γεωργίας, 
θ) Βλασιώτης Χρήστος, κτηνίατρος Υπουργείου Γεωρ¬ 
γίας. 

ι) Λύττης Ιωάννης, κτηνίατρος Υπουργείου Γ εωργίας. Προϊ¬ 
στάμενος Δ/νσης Κτηνιατρικής Ιωαννίνων. 

ια) Ναλμπάντης Ευρυβιάδης, κτηνίατρος Κέντρου Κτηνια¬ 
τρικών Ιδρυμάτων Αθηνών/ΕΘΙΑΓΕ. 

ιβ) Τυρπένου Αθανάσιος, κτηνίατρος Κέντρου Κτηνιατρι¬ 
κών Ιδρυμάτων Αθηνών/ΕΘΙΑΓΕ. 

ιγ) Αδάμ Ελένη, κτηνίατρος Εθνικού Οργανισμού Φαρμά¬ 
κων. 

Άρθρο 3 
Αρμοδιότητες 

Η Επιτροπή είναι αρμόδια για τη συλλογή, επεξεργασία, 
αξιολόγηση και καταχώρηση όλων των στοιχείων και πληρο¬ 
φοριών που αφορούν τις ανεπιθύμητες ενέργειες και αλληλε¬ 
πιδράσεις των φαρμακευτικών ουσιών που προορίζονται για 
κτηνιατρική χρήση ή των συνδυασμών τους, καθώς και τις επι¬ 
πτώσεις τους στις ενδείξεις, αντενδείξεις και προφυλάξεις 
που πρέπει να μπαίνουν στη χρήση των κτηνιατρικών φαρμά¬ 
κων. 

Τα παραπάνω στοιχεία συγκεντρώνει "από οποιαδήποτε 
έγκυρη και αρμόδια πηγή, ελληνική ή ξένη και εισηγείται στο 
Δ.Σ. του Ε.Ο.Φ. τη λήψη των εκάστοτε κατάλληλων γενικών 
και ειδικών μέτρων. 

Άρθρο 4 

Πρόεδρος-Αναπληρωτής Πρόεδρος 
Η Επιτροπή έχει Πρόεδρο και Αναπληρωτή Πρόεδρο, όπως 
αυτοί ορίζονται στο άρθρο 2. 

Ο Πρόεδρος συντονίζει τις εργασίες της Επιτροπής. Μπο¬ 
ρεί να αναθέτει ειδικά καθήκοντα στα μέλη της Επιτροπής. 
Παραλαμβάνει το αρχείο και τις μελέτες που υπάρχουν για λο¬ 
γαριασμό της Επιτροπής. Συγκαλεί τα μέλη, διευθύνει τη δια¬ 
δικασία, αποφασίζει έκτακτες συνεδριάσεις κα διαβιβάζει τα 
πρακτικά, σύμφωνα με τα άρθρα 7 και 8 της απόφασης αυτής. 

Σε περίπτωση κωλύματος αναπληρώνει τον Πρόεδρο ο 
Αναπληρωτής Πρόεδρος της Επιτροπής. 

Αρθρο 5 

Ομάδες Εργασίας 

Στο πλαίσιο των εργασιών της Επιτροπής, μπορούν να λει¬ 
τουργούν έκτακτες ή τακτικές ομάδες εργασίας, τη σκοπιμό¬ 
τητα, συγκρότηση, διάρκεια και κάθε άλλη λεπτομέρεια των 
οποίων αποφασίζει το Δ.Σ. του Ε.Ο.Φ., μετά από πρόταση της 
Επιτροπής. Στις ομάδες εργασίας μπορούν να συμμετέχουν 
και ειδικοί επιστήμονες που δεν είναι μέλη της Επιτροπής. 

Αρθρο 6 

Δικαιώματα και υποχρέωσεις 

Τα μέλη της Επιτροπής αποζημιώνονται κατά τις εκάστοτε 
ισχύουσες διατάξεις. 

Οι διατάξεις των άρθρων 5 παρ. 6 εδαφ. 3 και 9 παρ. 5 του 
Ν. 1316/83, εφαρμόζονται αναλόγως και για τα μέλη της Επι¬ 
τροπής. 

Αρθρο 7 
Συνεδριάσεις 

Η Επιτροπή συνεδριάζει τακτικά τουλάχιστον μία φορά το 
μήνα, έκτακτα δε ύστερα από απόφαση του Προέδρου της ή 
του Προέδρου του Ε.Ο.Φ. Οι συνεδριάσεις δεν είναι δημό¬ 
σιες. 

Γραμματέας της Επιτροπής είναι υπάλληλος του Ε.Ο.Φ. και 
διορίζεται μετά από πρόταση του Δ.Σ. του Ε.Ο.Φ. 

Η σύγκληση της Επιτροπής γίνεται με πρόσκληση του Προ¬ 
έδρου και με ευθύνη του Γραμματέα της. Στην πρόσκληση, 
που κοινοποείται στα μέλη το αργότερο τρεις (3) ημέρες πριν 
τη συνεδρίαση, ορίζεται ο ακριβής χρόνος και τόπος της συ¬ 
νεδρίασης, τα θέματα της ημερήσιας διάταξης και ο εισηγη¬ 
τής. Η διαδικασία αυτή ακολουθείται και στις περιπτώσεις λει¬ 
τουργίας ομάδων εργασίας για την πρόσκληση του εκπροσώ¬ 
που της ομάδας, της οποίας η εισήγηση θα συζητηθεί. 

Οι εισηγήσεις των προς συζήτηση θεμάτων είναι γραπτές, 
υποβάλλονται στον Πρόεδρο της Επιτροπής στο χρονικό διά¬ 
στημα που αναφέρθηκε και βρίσκονται στη διάθεση όλων των 
μελών της Επιτροπής. 

Η Επιτροπή έχει απαρτία όταν είναι παρόντα επτά (7) από 
τα μέλη της. 

Την διαδικασία διευθύνει ο Πρόεδρος της Επιτροπής. Μετά 
την παρουσία του προς συζήτηση θέματος από τον εισηγητή, 
ακολουθεί συζήτηση και εφόσον απαιτείται, ψηφοφορία. 

Οι αποφάσεις λαμβάνονται με απόλυτη πλειοψηφία των 
μελών που είναι παρόντα. Σε περίπτωση ισοψηφίας, υπερι¬ 
σχύει η ψήφος το Προέδρου. 

Αρθρο 8 

Πρακτικά 

Οι αποφάσεις της Επιτροπής καταχωρούνται στα πρακτικά 
και υπογράφονται από τον Πρόεδρο και τον Γ ραμματέα της 
Επιτροπής. Στα πρακτικά αναφέρονται και ο αριθμός και ο 


χρόνος της συνεδρίασης, καθώς και τα ονόματα των μελών 
που παίρνουν μέρος και των εισηγητών. 

Η επικύρωση των πρακτικών γίνεται στην αμέσως επόμενη 
συνεδρίαση της Επιτροπής. Σε επείγουσες περιπτώσεις γίνε¬ 
ται στην ίδια συνεδρίαση. 

Οι γνωμοδοτήσεις της Επιτροπής διαβιβάζονται από τον 
Πρόεδρό της στο Δ.Σ. του Ε.Ο.Φ. 

Αρθρο 9 
Διάρκεια θητείας 

Η θητεία των μελών της Επιτροπής είναι για δύο (2) χρόνια. 
Η ανάκληση της Επιτροπής ή μελών της γίνεται με τη διαδικα¬ 
σία του διορισμού τους. 

Αρθρο 10 
Κάλυψη δαπάνης 

1. Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Νομικού Προσώπου, 
Εθνικός Οργανισμός Φαρμάκων (Ε.Ο.Φ.) ύψους 320.000 
δρχ. περίπου για το τρέχον οικονομικό έτος και 500.000 δρχ. 
περίπου για καθένα από τα επόμενα έτη. 

2. Για την ανωτέρω δαπάνη έχει εγγράφει πίστωση στον 
Προϋπολογισμό του Ε.Ο.Φ. ύψους 1.440.000 δρχ. με τα 
στοιχεία Κ.Α.Ε. 0264. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 26 Απριλίου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 

- 4 - 

Αριθ. Γ2/2355 (6) 

Αντικατάσταση του τελευταίου εδαφίου της παρ. IV της 
Γ2/1242/8.3.93 απόφασης ΥΠΕΠΘ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1892/90, άρθρο 111, παρ. 13 που προβλέπει την 
ίδρυση και λειτουργία των Κέντρων Περιβαλλοντικής Εκπαί¬ 
δευσης (Κ.Π.Ε.). 

2. Την ανάγκη περαιτέρω ανάπτυξης του θεσμού της Περι¬ 
βαλλοντικής Εκπ/σης (Π.Ε.) σε τοπικό, περιφερειακό και 
εθνικό επίπεδο. 

3. Την ανάγκη συμμετοχής μαθητών και εκπαιδευτικών σε 
σχετικές πειραματικές εφαρμογές που θα υλοποιούνται στα 
Κ.Π.Ε. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του τακτικού προϋπολογι¬ 
σμού. 

5. Την αριθμ. Γ2/1242/8.3.93 Υπ. Απόφαση (ΦΕΚ 175/ 
τ.Β'/19.3.93) που αφορά την ίδρυση και λειτουργία των 
Κ.Π.Ε. 

6. Την ανάγκη αντικατάστασης του τελευταίου εδαφίου της 
παραγρ. IV της παραπάνω απόφασης, αποφασίζουμε: . 

Αντικαθιστούμε το τελευταίο εδάφιο της παραγράφου IV 
της αριθμ. Γ2/1242/8.3.93 Υπ. Απόφασης (ΦΕΚ 175/τ. Β'/ 
19.3.93) ως εξής: 

«Ένας από τους παραπάνω εκπαιδευτικούς που απασχο¬ 
λούνται στο Κ.Π.Ε. αναλαμβάνει τη γραμματειακή στήριξη του 
Κ.Π.Ε. και ένας από τους μονίμους εκπαιδευτικούς, με τη με¬ 
γαλύτερη εμπειρία σε θέματα Π.Ε. - σε συνεργασία με τον 
υπεύθυνο Π.Ε. Δ/θμιας Εκπ/σης του νομού, όπου ιδρύεται 
και λειτουργεί το Κ.Π.Ε. - αναλαμβάνει την ευθύνη τής υλο¬ 
ποίησης των ποικίλων δραστηριοτήτων και εκδηλώσεων του 

Κ.Π.Ε. που αναφέρονται στην παράγραφο II της ίδιας Υπουρ¬ 
γικής Απόφασης». 

Η απόφαση αυτή να ημοσιευθεΐ στην Εφημερίδα της Κυ- 
βερνήσεως. 

Αθήνα, 28 Απριλίου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-♦- 

Αριθ. Γ2/2352 (7) 

Ειδικά Προγράμματα Περιβαλλοντικής Εκπαίδευσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 1892/90, άρθρο 111, παράγ. 13 (ΦΕΚ 101/τ.Α/ 
1.7.92) που προβλέπει την έκδοση Υπ. Απόφ. με την οποία 
θα καθορίζονται το πλαίσιο, ο τρόπος εφαρμογής και η χρη¬ 
ματοδότηση Ειδικών Προγραμμάτων Περιβαλλοντικής Εκπαί¬ 
δευσης (Π.Ε.). 

2. Την Αριθμ. Γ2/1242/8.3.93 Υπ. Απόφ. (ΦΕΚ 175/τ. Β/ 

19.3.93 που αφορά την ίδρυση και λειτουργία Κέντρων Περι¬ 
βαλλοντικής Εκπαίδευσης (Κ.Π.Ε.). 

3. Την ανάγκη πραγματοποίησης Ειδικών Προγραμμάτων 
Π.Ε. για την ανάπτυξη της Π.Ε., αποφασίζουμε: 

I. Στο πλαίσιο λειτουργίας Κέντρων Περιβαλλοντικής Εκ¬ 
παίδευσης (Κ.Π.Ε.), εγκρίνουμε την υλοποίηση Ειδικών Προ¬ 
γραμμάτων Π.Ε. στις εγκαταστάσεις Μαθητικών Εστιών του 
Εθνικού Ιδρύματος Νεότητος (ΕΙΝ) ή σε άλλους εξασφαλιζό- 
μενους χώρους, σύμφωνα με την αριθμ. Γ2/1242/8.3.93 Υπ. 
Απόφ. (ΦΕΚ 175/τ.Β /19.3.93). 

Στόχοι των ειδικών αυτών προγραμμάτων είναι: 

- Η συνειδητοποίηση από τους μαθητές της ανάγκης προ¬ 
στασίας του περιβάλλοντος και διατήρησης σε λειτουργία των 
βιολογικών κύκλων και διαδικασιών σε τοπικό και εθνικό επί¬ 
πεδο. 

- Η διαμόρφωση προγραμμάτων - οδηγών για την ανάπτυξη 
παρόμοιων προγραμμάτων Π.Ε. στα σχολεία. 

- Η δημιουργία προϋποθέσεων για την ορθολογιστική δια¬ 
χείριση του φυσικού, ανθρωπογενούς και φυσικό-ανθρωπο- 
γενούς οικοσυστήματος της ευρύτερης περιοχής των χώρων, 
όπου θα υλοποιούνται αυτά, σε σχέση με τις παραγωγικές 
δραστηριότητες, καθώς και η προβολή των οικείων περιβαλ¬ 
λοντικών και πολιτιστικών στοιχείων. 

II. Για την υλοποίηση των ειδικών αυτών Προγραμμάτων: 

- Οργανώνονται σχετικές δραστηριότητες για μαθητές και 
εκπαιδευτικούς διάρκειας τριών έως πέντε ημερών, με πα¬ 
ράλληλη παραμονή τους στους χώρους εφαρμογής των ειδι¬ 
κών προγραμμάτων Π.Ε. 

- Πραγματοποιούνται ειδικά, σχετικά, επιμορφωτικά προ¬ 
γράμματα για τους εκπαιδευτικούς. 

- Πραγματοποιούνται μελέτες και έρευνες του τοπικού ή 
ευρύτερου γεωγραφικού περιβάλλοντος. 

- Οργανώνονται παράλληλες δραστηριότητες σε παραρτή¬ 
ματα των Κ.Π.Ε. σύμφωνα με την αριθμ. Γ2/1242/8.3.93 Υπ. 
Απόφ. (ΦΕΚ 175/τ. Β719.3.93). 

-Αποσπώνται εκπ/κοί που θα στηρίζουν την υλοποίηση 
των Ειδικών αυτών Προγραμμάτων σύμφωνα με την Γ2/1242/ 

8.3.93 Υπ. Απόφ. (ΦΕΚ 175/τ. Β719.3.93). 

- Οργανώνεται βιβλιοθήκη με βιβλία και περιοδικά οικολο¬ 
γικού περιεχομένου και αρχείο που θα εξυπηρετεί τις ανά¬ 
γκες υλοποίησης των ειδικών προγραμμάτων Π.Ε. 

- Εκτυπώνεται το αναγκαίο υλικό (οικολογικοί χάρτες, οι¬ 
κολογικοί οδηγοί, φυλλάδια, κ.λπ.). 


III. Από το Σχολικό έτος 1992/93 και εξής θα πραγματο¬ 
ποιούνται Ειδικά Προγράμματα Π.Ε. στη Μαθητική Εστία 
Κλειτορίας, Καλαβρύτων ΑχαΤας του Ε.Ι.Ν. 

Οι δαπάνες που απαιτούνται για την οργάνωση και υλοποί¬ 
ηση των ειδικών προγραμμάτων Π.Ε. και αφορούν την αγορά 
βιβλίων, την έκδοση υλικού στήριξης των προγραμμάτων, τα 
αναλώσιμα είδη, την τεχνική βοήθεια επιμόρφωσης, τη διορ¬ 
γάνωση σχετικών εκθέσεων και εκδηλώσεων, καθώς και τη 
διαμονή και διατροφή μαθητών και εκπ/κών, θα αντιμετωπί¬ 
ζονται από το ΕΙΝ, το οποίο θα επιχορηγείται σχετικά από τον 
προϋπολογισμό της Κεντρικής Υπηρεσίας ΥΠΕΠΘ. 

IV. Μέρος της δαπάνης που απαιτείται για τη διαμονή και 
διατροφή των μαθητών θα καλύπτεται από τους ίδιους τους 
συμμετέχοντες - στα ειδικά αυτά προγράμματα Π.Ε. - μαθη¬ 
τές. 

V. Στους μονίμους εκπαιδευτικούς που θα αποσπώνται στα 
Κ.Π.Ε., σύμφωνα με την αριθμ. Γ2/1242/8.3.93 Υπ. Απόφ. 
(ΦΕΚ 175/τ.Β /19.3.93 και θα είναι υπεύθυνοι για την υλο¬ 
ποίηση των Ειδικών Προγραμμάτων Π.Ε., θα καταβάλλεται 
υπερωριακή αποζημίωση, εφόσον προσφέρουν έργο πέραν 
του υποχρεωτικού τους ωραρίου. 

VI. Για την ικανοποίηση των αναγκών των Ειδικών προγραμ¬ 
μάτων Π.Ε. μπορούν να προσλαμβάνονται αναπληρωτές και 
ωρομίσθιοι (καθ’ όλην τη διάρκεια του έτους) αδιόριστοι εκ¬ 
παιδευτικοί της πρωτοβάθμιας και δευτεροβάθμιας εκπαί¬ 
δευσης με εμπειρία στα αντικείμενα των ειδικών προγραμμά¬ 
των Π.Ε. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 28 Απριλίου 1993 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

Αριθ. Δ13/Β/Φ 9.5.10/10390 (8) 

Αποδοχή παραιτήσεως Προέδρου Δ.Σ. της Δ.Ε.Η. και ορι¬ 
σμός νέου. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΠΑΣ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των επι¬ 
χειρήσεων δημοσίου χαρακτήρα ή κοινής ωφέλειας». 

2. Τις διατάξεις του άρθρου 8 του Π.Δ. 57/85. 

3. Την υποβληθείσα παραίτηση του Προέδρου του Δ.Σ. της 
Δ.Ε.Η. Ευαγγέλου Βολουδάκη. 

4. Το έγγραφο με αριθμό 2137/29.4.1993 του Προέδρου 
της Βουλής των Ελλήνων, δια του οποίου διαβιβάζεται η θε¬ 
τική γνωμοδότηση της Κοινοβουλευτικής Επιτροπής Δημο¬ 
σίων Επιχειρήσεων και Οργανισμών κοινής Ωφέλειας, υπέρ 
του προταθέντος για τη θέση του Προέδρου Δ.Σ. της Δ.Ε.Η., 
Οικονομολόγου Σταύρου Απέργη. 

5. Την υπ' αριθ. Υ 1687/17.2.1992 (ΦΕΚ 104/Β/92) από¬ 
φαση του Πρωθυπουργού και του Υπουργού Εθνικής Οικονο¬ 
μίας, αποφασίζουμε: 

1. Αποδεχόμεθα την υποβληθείσα παραίτηση του Προέ¬ 
δρου του Δ.Σ. της Δ.Ε.Η. Ευαγγέλου Βολουδάκη. 

2. Ορίζουμε τον Σταύρο Απέργη, Οικονομολόγο, ως Πρόε¬ 
δρο του Δ.Σ. της Δ.Ε.Η. 

3. Η θητεία του οριζομένου ως Προέδρου του Δ.Σ. θα είναι 
για το υπόλοιπο της θητείας του υφισταμένου Δ.Σ., ήτοι μέχρι 
την 11 Ιουλίου 1995. 

4. Τα μέλη του Δ.Σ., εκπρόσωποι του Κράτους και των ερ¬ 
γαζομένων παραμένουν ως έχουν σήμερον. 

5. Η απόφαση αυτή δεν δημιουργεί δαπάνη πέραν της ήδη 
εγκεκριμένης και υφίσταμένης στον Προϋπολογισμό της 
Δ.Ε.Η. 

Η απόφαση αυτή να δημοσιευθεΐ στην Εφημερίδα της Κυ- 
βερνήσεως. 

Αθήνα, 29 Απριλίου 1993 

ΟΙ ΥΠΟΥΡΓΟΙ 

ΒΙΟΜΗΧΑΝΙΑΣ ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 

ΒΑΣ. ΚΟΝΤΟΠΑΝΝΟΠΟΥΛΟΣ 
-+- 

Αριθ. 1/1249 (9) 

Τροποποίηση της παρ. 2 του άρθρου 17 του ισχύοντος 
Κανονισμού Λειτουργίας Διοίκησης και παροχών του 
ΚΑΦ Λιμένος Χαλκίδας και του άρθρου 22 του ίδιου 
Κανονισμού. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 «περί Διοικητικής Απο¬ 
κέντρωσης, όπως συμπληρώθηκε με το Ν.Δ. 532/70. 

2. Τις διατάξεις του άρθρου 1 του Β.Δ. 23.11.56 «περί 
επεκτάσεως των αρμοδιοτήτων του Νομάρχη επί θεμάτων 
αρμοδιότητας του Υπ. Εργασίας. 

3. Τις διατάξεις του Π.Δ. 369/89 «Οργάνωση Υπηρε¬ 
σιών Εργασίας των Νομαρχιών». 

4. Το αριθ. 2/21.1.93 πρακτικό της Δ.Ε. του ΚΑΦ Λιμέ¬ 
νος Χαλκίδας με το οποίο ζητείται η αύξηση της εφ’ άπαξ 
αποζημίωσης κ.λπ. των φορτ/τών Λιμένος Χαλκίδας. 

5. Την αριθ. 54759/11026/23.3.61 απόφαση του Υπ. 
Εργασίας άρθρο 17 «περί εγκρίσεως Κανονισμού του 
ΚΑΦ Λιμένος Χαλκίδας». 

6. Το αριθ. 10745/23.3.93 έγγραφο του Υπουργείου 
Εργασίας «περί αναπροσαρμογής της εφ’ άπαξ αποζημίω¬ 
σης κ.λπ.» των Φορτ/τών Λιμένος Χαλκίδας», αποφασί¬ 
ζουμε: 

α) Αυξάνουμε κατά 20% τις προβλεπόμενες από την 
παρ. 2 του άρθρου 17 παροχές του ισχύοντος Κανονισμού 
του ΚΑΦ Λιμένος Χαλκίδας που εγκρίθηκε με την αριθ. 
54759/11026/23.3.61 απόφαση του Υπ. Εργασίας και 
τροποποιήθηκε με μεταγενέστερες αποφάσεις. 

Η σχετική διάταξη διαμορφώνεται ως εξής: 

Αρθρο 17 παρ. 2 

Το κατα την παρ. 1 του άρθρου 17 εις τους δικαιούχους 
ποσό εφ’ άπαξ αποζημίωσης ορίζεται υπό ομαλάς οικονο¬ 
μικός συνθήκας του ΚΑΦ αναλόγως των ετών συμμετοχής 
εις το ΚΑΦ ως ακολούθως: 

Δια τους έχοντας ΙΟετή συμμετοχή εις το ΚΑΦ δρχ. 
988.416. Το ποσό τούτο των 988.416 δρχ. θεωρούμενο 
βασικό προσαυξάνεται κατά δρχ. 197.683 δι’ έκαστον 
έτος συμμετοχής εις το ΚΑΦ πέραν της δεκαετίας και μέ¬ 
χρι συμπληρώσεως 30ετούς συμμετοχής. 

Δι’ έκαστον έτος πέραν της 30ετούς συμμετοχής έως 
και το 35ο έτος συμμετοχής προσαυξάνεται κατά 100.386 
δρχ. μη δυναμένου εν πόση περιπτώσει του συνολικού πο¬ 
σού της εφ’ άπαξ αποζημιώσεως να υπερβεί το ποσό των 
5.444.010 δρχ. 

Κλάσμα του έτους εξ μηνών ή πλέον θεωρείται πλήρες 
έτος και υπολογίζεται δια την κατά τ' ανωτέρω προσαϋ- 


ξηση ουχί δε και για την εδραίωση του δικαιώματος λή- 
ψεως. 

β) Αυξάνουμε τα έξοδα κηδείας που προβλέπονται από 
το άρθρο 22 του Κανονισμού κατά 10%. 

Η σχετική διάταξη διαμορφώνεται ως εξής: 

Αρθρο 22 

Σε περίπτωση θανάτου φορτ/τού εφοδιασμένου με βι¬ 
βλιάριο επαγγελματικής ταυτότητος του Ε.Ρ.Φ.Λ. και ανε¬ 
ξαρτήτως εάν οι δικαιούχοι τούτου δικαιούνται της λόγω 
θανάτου εφ' άπαξ αποζημιώσεως καταβάλλεται βοήθημα 
δι’ έξοδα κηδείας μέχρι του ποσού των 330.000 δρχ. 

Το ποσό τούτο καταβάλλεται εις την οικογένεια του θα- 
νάντος ή τους επιμελουμένους της κηδείας του. 

γ) Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

δ) Η παρούσα να δημοσιευθεί στην Εφημερίδα της Κυ- 
βερνήσεως. 

Χαλκίδα, 14 Απριλίου 1993 

Ο Νομάρχης 
ΕΥΘ. ΔΡΟΣΟΣ 

-♦- 

Αριθ. 28098 (10) 

Σύσταση εξήντα τεσσάρων (64) προσωρινών θέσεων με 

σχέση εργασίας Ι.Δ. αορίστου χρόνου στο Δήμο Αθη¬ 
ναίων. 

Ο ΔΗΜΑΡΧΟΣ ΑΘΗΝΑΙΩΝ 
Έχοντας υπόψη: 

1. Τις διατάξεις του άρθρου 5 παρ. 8 του Ν. 1874/90 
σύμφωνα με τις οποίες το Προσωπικό που προσλήφθηκε 
μετά την 31.12.1988 και μέχρι την 31.12.89 για ανάγκες, 
όπως αναφέρονται στην παρ. 2 του άρθρου αυτού κατα¬ 
τάσσεται σε θέσεις Ιδ. Δικαίου αορίστου χρόνου. Αν δεν 
υπάρχουν κενές θέσεις συνιστώνται με την πράξη κατάτα¬ 
ξης. Προσωπικό που για οποιονδήποτε λόγο δεν μπορεί να 
διορισθεί σε μόνιμες θέσεις, κατατάσσεται σε θέση Ι.Δ. 
αορίστου χρόνου. 

2. Το άρθρο 2 παρ. 6 του Ν. 1874/90 σύμφωνα με το 
οποίο εφαρμόζονται αναλογικά οι διατάξεις του άρθρου 5 
του Ν. 1476/84. 

3. Το άρθρο 5 παρ. 2 του Ν. 1476/84 σύμφωνα με το 
οποίο το προσωπικά που δεν κατέχει οργανικές θέσεις και 
για οποιονδήποτε λόγο δεν διορίζεται εφόσον έχει συ¬ 
μπληρώσει το χρόνο υπηρεσίας που προβλέπεται κατα¬ 
τάσσεται με απόφαση του αρμοδίου για την πρόσληψη ορ¬ 
γάνου σε προσωρινές θέσεις με σχέση εργασίας Ι.Δ. αορί¬ 
στου χρόνου, αντίστοιχες με την ειδικότητα που έχει 
προσληφθεί. 

4. Το άρθρο 5 παρ. 3 του Ν. 1476/84 σύμφωνα με τις 
οποίες οι θέσεις της προηγούμενης παραγράφου συνι- 
στώνται αυτοδίκαια με το νόμο κατά ειδικότητα και αριθμό 
των κατατασσομένων σε αυτές. 

5. Την υπ’ αριθ. 528/14.5.1990 Π.Δ.Σ. (18355/ 
25.5.1990 Εγκριτική Νομαρχίας Αθηνών) με την οποία το 
Δημοτικό Συμβούλιο βεβαιώνει ότι οι ημερομίσθιοι εξυπη¬ 
ρετούν πάγιες και διαρκείς ανάγκες της υπηρεσίας. 

6. Τις αποφάσεις με τις οποίες προσλάβαμε ημερομι¬ 
σθίους στις Δ/νσεις Καθαριότητας, κηποτεχνίας - Πρασί¬ 
νου, Οδοποιίας, Δημοτικών Προσόδων, Διοίκησης, Αρχι¬ 
τεκτονικού. 

7. Τα γενικά προσόντα πρόσληψης που προβλέπονται 
από την νομοθεσία. 


ΥΦΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

ΚΩΝ. ΔΟΥΣΗΣ 

8. Το γεγονός ότι ένας (1) διοικητικός πτυχιούχος Α.Ε.Ι. 
στη Δ/νση Δημοτικών Προσόδων, ένας (1) κλητήρας στη 
Δ/ 

νση Διοίκησης, επτά (7) οδηγοί, τέσσερεις (4) επιστάτες 
και τριάντα τέσσερις (34) εργάτες στη Δ/νση Καθ/τας, 
ένας εργάτης στη Δ/νση Αρχιτεκτονικού, δύο (2) εργάτες 
και πέντε (5) τεχνίτες στη Δ/νση Οδοποιίας, ένας (1) οδη¬ 
γός και οκτώ (8) εργάτες στη Δ/νση Κηποτεχνίας - Πρασί¬ 
νου έχουν τις προϋποθέσεις για την τοποθέτησή τους σε 
συνιστώμενες θέσεις εργασίας Ι.Δ. αορίστου χρόνου. 

9. Τις διατάξεις του άρθρου 101 του Π.Δ/τος 323/89. 

10. Την εγκύκλιο αριθ. 1 Π. 10.92 της γραμματείας του 
Υπουργικού Συμβουλίου. 

11. Τις διατάξεις του άρθρου 29 του Ν. 2081 /92, απο¬ 
φασίζουμε: 

Συστήνουμε για τους λόγους που αναφέρονται στο σκε¬ 
πτικό της απόφασης, προσωρινές θέσεις αορίστου χρό¬ 
νου. Συγκεκριμένα μία (1) θέση διοικητικού πτυχιούχου 
Α.Ε.Ι. στη Δ/νση Δημοτικών Προσόδων, μία (1) θέση κλη¬ 
τήρα στη Δ/νση Διοίκησης, επτά (7) θέσεις οδηγών, τέσ¬ 
σερις (4) θέσεις επιστατών και τριάντα τέσσερις (34) θέ¬ 
σεις εργατών στη Δ/νση Καθ/τας, μία (1) θέση εργάτη στη 
Δ/νση Αρχιτεκτονικού, δύο (2) θέσεις εργατών και πέντε 
(5) θέσεις τεχνιτών στη Δ/νση Οδοποιίας, μία (1) θέση 
οδηγού και οκτώ (8) θέσεις εργατών στη Δ/νση Κηποτε- 
χνίας - Πρασίνου. Από την απόφαση αυτή προκαλείται δα¬ 
πάνη σε βάρος του προϋπολογισμού του Δήμου Κ.Α.Ε. 
91011599/6001 και Κ.Α.Ε. 99101599/6001 ύψους 
199.660.954 δρχ. περίπου για το τρέχον οικονομικό έτος 


και 439.254.098 δρχ. περίπου για τα επόμενα οικονομικά 
έτη. Η απόφαση έκδόθηκε σύμφωνα με τις διατάξεις του 
άρθρου 29 τοσΝ. 2081/92 σε συνδυασμό με την 1/550/ 
7.10.92 εγκύκλιο της γραμματείας του Υπουργικού Συμ¬ 
βουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 1993 

Ο Δήμαρχος 
ΛΕΩΝΙΔΑΣ ΚΟΥΡΗΣ 

- » - 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 6792/5.3.1993 κοινή απόφαση των Υπουργών 
Εσωτερικών, Εθνικής Οικονομίας και Περιβάλλοντος, Χω¬ 
ροταξίας και Δημ. Έργων, που δημοσιεύθηκε στο ΦΕΚ τ. 
Β’ 117/5.3.1993 επιφέρονται οι εξής διορθώσεις: 

1. Στην τρίτη παράγραφο του σκεπτικού της απόφασης 
στην πρώτη σειρά διαγράφονται οι λέξεις «Την 9/1992...» 
και γράφονται οι σωστές «3.- Την 7/1992...». 

2. Στην τρίτη παράγραφο του σκεπτικού, στην δεύτερη 

σειρά διαγράφονται οι λέξεις«.... από την 4η στη 2η...» και 
γράφονται οι σωστές «.... από την 2η στην 8η.». 

(Από το Υπουργείο Εσωτερικών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





